El primer tram català de l'AP-7 aixeca barreres sense haver-se concretat el nou model de gestió d'autopistes i autovies - Imagina Ràdio\nEl primer tram català de l’AP-7 aixeca barreres sense haver-se concretat el nou model de gestió d’autopistes i autovies\nEl tram de l’AP-7 entre Alacant i Salou quedarà alliberat de peatges aquesta setmana que ve coincidint amb la finalització de la concessió sense que encara quedi definit per part del govern espanyol un model clar de gestió de les vies d’altes prestacions. La Generalitat ja fa mesos que ha proposat un model d’eurovinyeta perquè, sota la premissa que “qui contamina paga”, els usuaris assumeixin una tarifa plana per utilitzar autopistes i autovies. La plataforma veïnal ‘Prou! AP-7 Gratuïta ja” recorda que l’aixecament de barreres no posa fi a les seves reivindicacions perquè encara queda el tram nord per alliberar. Reclamen la construcció d’un tercer carril per absorbir l’increment de trànsit que implicarà la gratuïtat.\n“Volem que la gent vagi més segura i l’AP-7 necessita un tercer carril, que ja vam demanar des del principi. Quan la gent se senti ofegada per una autopista carregada de trànsit que recordin que així estava la N-340 i està ara la C-12. Perquè altres vies vagin més descarregades una altra, l’AP-7, ha d’anar més carregada”, argumenta el portaveu veïnal, Llorenç Navarro. Demanen, en aquest sentit, que s’habilitin també nous accessos, com l’històricament reclamat a la comarca del Montsià, àrees de descans de vehicles i serveis que permetin que l’autopista “desintoxiqui” de sinistralitat les altres vies.\nEn el mateix sentit, el sector del transport –un dels que més esperava amb candeletes l’aixecament de les barreres després de 40 anys- creu que també obre alguns interrogants, entre ells l’increment de trànsit, que pot comportar un risc de saturació, atès que aquest és un tram amb dos carrils per sentit –i no tres com hi ha de Tarragona cap al nord.\nAbans, però, una de les qüestions prioritàries és consensuar el finançament per a les vies d’altes prestacions un cop les concessions hagin expirat. El de l’AP-7 entre Salou i Alacant serà el primer gran tram que transcorre per terres catalanes on s’aixecaran barreres –Abertis ha construït un nou peatge troncal a Vila-seca en el punt on comença la seva concessió-, mentre que el 31 d’agost del 2021 quedarà alliberada la resta de l’AP-7 i la C-32, al Maresme, i la C-33, a l’alçada de Mollet del Vallès, vies que són titularitat de la Generalitat.\nEl conseller de Territori i Sostenibilitat, Damià Calvet, reitera en declaracions a l’ACN la seva aposta l’eurovinyeta, com un pas previ a un sistema més sofisticat que calculi la tarifa a pagar en funció de la distància recorreguda i que arribaria en una “segona fase”. “Per utilitzar aquesta eurovinyeta ja amb tarifes quilomètriques es necessita un punt de tecnologia superior, arcs de detecció controlar l’entrada i la sortida, etc..”, especifica el conseller.\nAmb tot però, Calvet considera imprescindible que s’investeixi un govern a l’Estat per trobar “algú a l’altre costat de la taula” i concretar el nou model. “També el Ministeri hauria de pensar en la seva aplicació a l’Estat però és feina seva”, afegeix el conseller, que reitera que “no és possible” mantenir les autopistes i les autovies en els pressupostos. En aquest sentit, recorda que el cost oscil·la entre els 50.000 i els 100.000 euros per quilòmetre a l’any.\nSobre la gestió dels ingressos que pogués generar una eventual vinyeta, tampoc hi ha un model definit. De moment, Calvet va proposar fa pocs mesos en comissió parlamentària la creació d’un consorci com el de l’ATM que agrupi les administracions titulars de les vies i els operadors que hi puguin prestar serveis. La idea, detalla el conseller a l’ACN, és que actuï com a “cambra de compensació” i que un cop tingui tots els ingressos els destini a mantenir les autopistes i les autovies així com fomentar “més i millor transport públic”.\nLa plataforma ‘Prou AP-7 Gratuïta Ja!’, però, rebutja aquest model ja que ho veu com una greu amenaça de privatització de vies de comunicació en la línia, preveuen, del què pot passar amb la sanitat i les pensions, segons Navarro. “La vinyeta surt dels assessors de les grans empreses, que fan estudis per tronar-s’ho a quedar –la gestió de les autopistes-: bé siguin gestionades o finançades per ells. Volem que les carreteres siguin públiques i que es paguin amb els impostos de tots”, indica.\nLa Generalitat no descarta el rescat d’autopistes un cop implantada la vinyeta\nEl conseller de Territori, Damià Calvet, no descarta que un cop implantada la vinyeta es rescatin autopistes a les quals encara els queden anys de concessió. “El sistema de vinyeta el què ha de fer és anar incorporant –de cop, una primera vegada- totes les autopistes que tenen concessions, això implicarà que segons en quina data arribem algunes hauran caducat, alguna potser haurà tingut algun període intermig i la incorporarem en aquest consorci que ho haurà de gestionar”, explica el conseller.\n“Ho volem fer de cop i en tota la xarxa, per tant no hi haurà allargament artificial de concessions, en cap cas. Aquest no és el model de la Generalitat, que vol tenir un model coherent d’aplicació de l’eurovinyeta que significa una Catalunya lliure de peatges explícits”, afegeix.\nLa fiscalitat dels carburants per finançar les vies d’altes prestacions\nEl portaveu de la plataforma ‘Prou AP-7 Gratuïta Ja!’, Llorenç Navarro, proposa que la fiscalitat dels carburants s’utilitzi per finançar les autopistes i els autovies juntament amb altres actius com la concessió de les àrees de servei, que recentment han sortit a concurs. Cadascuna són entre 24 i 30 MEUR per gestionar durant cinc anys i cobrant un cànon anual de 200 a 300.000 euros”, precisa. “És una font d’ingressos tant potent –la mateixa autopista- que no fa falta vendre la gran mentida que hem de pagar per mantenir-les”, afegeix Navarro, qui retreu als dirigents polítics que actuïn des de la “demagògia” i treballin per beneficiar els interessos de les grans empreses.\nEl director de la Federació Empresarial d’Autotransport de Tarragona (FEAT), Josep Lluís Aymat, afegeix que l’Estat recapta cada any 13.000 MEUR mitjançant l’impost als hidrocarburs i “amb això n’ha de tenir prou per mantenir tota la xarxa i fer-hi les obres de millora necessàries per garantir-ne la fluïdesa i la seguretat”.\nA banda, han sorgit altres propostes per al manteniment de vies i autovies, com per exemple la de Foment del Treball, que suggereix implementar un cànon equivalent al 20-25% de l’import dels peatges actuals i que els vehicles pesants que circulen per l’Eix Transversal, –un 40% del total- se’ls faci pagar un peatge explícit, ja que d’aquests, el 70%, només estan de pas i utilitzen la via d’Europa cap a l’Estat o viceversa.\nEn els darrers dies, Abertis i els sindicats UGT i CCOO han interposat un recurs pels quatre contractes de conservació i explotació per a les quatre províncies per on transcorre el tram alliberat de l’AP-7 arran d’un desacord en la subrogació dels treballadors. Això ha obligat el Ministeri de Foment a optar per un contracte d’emergència –adjudicat a Sacyr- fins que no es resolguin els recursos, més enllà de l’1 de gener. En qualsevol cas, fonts del Ministeri de Foment han assegurat a l’ACN que l’aixecament de les barreres entre Alacant i Salou segueix endavant ja que “no depèn dels contractes de conservació i explotació ni dels recursos”.\nLa finalització de la concessió del tram de l’AP-7 entre Alacant i Salou també s’ha traduït en un ERO a Aumar, que també veu com expira el tram de l’AP-4 entre Sevilla i Cadis. Els sindicats UGT i USO van pactar 136 baixes de treballadors, que han rebut una indemnització per acomiadament improcedent, mentre que CCOO se’n va mantenir al marge. De fet, la finalització de les concessions de les autopistes fins el 2021, fan perillar més d’un miler de llocs de treball directes a Catalunya.\nArticle anteriorTroben un cos sense vida als afores de Sant Carles de la Ràpita\nArticle següentEl Consell Comarcal contracta 22 persones desocupades pel manteniment de la Via Verda, la gestió de residus i la conservació d’edificis


Els ‘assassinats del Kebab’ enfronten Alemanya a “la pitjor mena” de terrorisme ultradretà – El blog d'en Bertran Cazorla\n13 Novembre 2011 13 Novembre 2011 bertrancazorla\nEls ‘assassinats del Kebab’ enfronten Alemanya a “la pitjor mena” de terrorisme ultradretà\nPortada de l’Spiegel corresponent a la setmana vinent, dedicada a “la Fracció de l’Exèrcit Marró”\n“República en estat de xoc”, titula aquest vespre a tota pàgina l’edició digital de l’Spiegel. Tots els grans mitjans del país més important del continent europeu en van plens: per primer cop el govern alemany ha admès aquest diumenge, per boca del seu ministre d’Interior, i pocs mesos després dels atemptats de l’ultradretà Breivik a Noruega, que al país hi ha “terrorisme d’extrema dreta”. Angela Merkel ha afegit poc després que es tracta “extrema dreta de la pitjor mena” que “avergonyeix el nostre país” . “Les informacions que tenim fins ara mostren una imatge colpidora” que “així no ens l’havíem imaginada”, ha afegit la cancellera: la fiscalia alemanya ha descobert aquesta setmana l’existència d’una cèl·lula neonazi que explicaria, segons les investigacions, desenes d’assassinats xenòfobs, dos atemptats nazis i racistes i multitud de robatoris de bancs comesos des del 1998.\nLa portada de demà de l’Spiegel ja parla de la Braune Armee Fraktion (Fracció de l’Exèrcit Marró, el color dels nazis) en al·lusió a la RAF, la Fracció de l’Exèrcit Roig que als anys setanta va colpir la democràcia alemanya amb una sèrie d’atemptats terroristes d’ultraesquerra que van acabar amb la vida de diversos dirigents judicials i patronals del país. Ara, però, la democràcia alemanya no només està colpida de nou perquè acaba de constatar l’existència de terrorisme neonazi sostinguda al llarg del temps i malgrat la feina policial al país que governà Hitler i que ha fet tants esforços per no repetir la història. L’escàndol amenaça amb fer-se major perquè molts mitjans no descarten que els tres criminals actuessin en connivència amb els serveis secrets.\nLa descoberta de la història té tints de pel·lícula d’espies. Comença el setembre del 1997 a Jena (Turíngia) quan va aparèixer en una plaça de la ciutat una maleta amb una creu gammada pintada i alguns grams de l’explosiu TNT. No eren suficients per explotar, però posà la policia sobre la pista de dos homes, Uwe Börnhardt, Uwe Mundlos, i una dona, Beate Zschäpe. Eren tres vells coneguts de la policia, perquè participaven en trobades del grupuscle Thüringscher Heimatschutz, amb connexions al partit ultra NPD, amb representació en alguns parlaments regionals. El gener del 1998 els agents van desmantellar un laboratori d’explosius al garatge d’un dels tres sospitosos, però ja era massa tard: ells havien fugit.\nNo van tornar a aparèixer fins 14 anys i mig més tard, a principis d’aquest novembre. El passat dia quatre els dos homes van ser trobats morts en una roulotte després de robar un banc, la casa on vivien va cremar i quatre dies més tard la dona ses va entregar a la policia.\nL’aparició dels tres fugitius va desencadenar unes recerques que van permetre desencallar les investigacions de desenes d’atemptats de la passada dècada. A la roulotte s’hi va trobar entre d’altres armes la pistola d’una policia de tan sols 22 anys que morí a trets a Heilbronn (Baden-Württemberg) l’abril del 2007. Arrel d’aquest crim, que fins ara era un enigma, la policia va poder identificar material genètic que apuntaven al perfil fantasma d’una dona estaria darrere d’aquest i d’altres 35 delictes sense resoldre disseminats per tota la geografia alemanya.\nAra la policia no només ha trobat l’arma d’aquest crim. A la casa incendiada també van descobrir un DVD de 15 minuts en els quals els tres terroristes reivindiquen l’autoria dels coneguts com a “assassinats del Kebab” que, fins ara, la premsa havia atribuït a màfies. Estrangeres. Es tracta d’una desena d’assassinats de sis comerciants turcs, dos alemanys d’origen turc i d’un de grec des del setembre del 2000 fins l’abril del 2006. Els criminals els disparaven a sang freda als seus establiments a ple dia amb una pistola txeca que ha estat trobada a la casa cremada. Al vídeo els terroristes també reivindiquen la col·locació d’una bomba en un carrer de comerços turcs de Colònia que va ferir greument 22 persones el 2004.\nL’estat de xoc per aquesta descoberta és comprensible en un país on l’educació per a la ciutadania és part elemental del currículum escolar i on hi ha institucions exclusivament dedicades a fomentar una cultura política democràtica. Però el xoc amenaça a esdevenir un “afer d’estat”, com apunta ja la Süddeutsche Zeitung. Aquest i la resta de diaris assenyalen que hi ha masses elements que fan que la possibilitat de que existís connivència entre la cèl·lula nazi i els serveis d’informació del Land de Turíngia sigui quelcom més que una teoria de la conspiració. Els tres terroristes tenien sens dubte col·laboradors, indiquen els mitjans, que ja es pregunten quin abast té l’organització “Nationalsozialistischer Untergrund” (Clandestinitat Nacionalsocialista). De fet una quarta persona ja ha estat detinguda aquest diumenge.\nPerò també es pregunten com és que tres nazis, vells coneguts de la policia, poguessin desaparèixer tan fàcilment el 1998. I com van poder amagar-se durant 14 anys amb documents falsos i cometent crims arreu del país. La Tageszeitung apunta que a la casa incendiada es podrien haver trobat papers que només poden obrar en mans de confidents dels serveis secrets, i la Süddeutsche Zeitung recorda que els tres es movien per ambients plens d’aquesta mena de confidents que haurien hagut de conèixer els crims.\nEl grup de control dels serveis secrets del Bundestag es trobarà de forma extraordinària aquesta propera setmana. Una comissió estudiarà a Turíngia la fuga dels tres nazis a finals dels noranta. I un polític expert en temes d’Interior de l’ala dreta de la CSU, Hans-Peter Uhl, ha admès que “el cas pot esdevenir molt interessant”. “Si departaments estatals van possibilitar que, sis dècades després de la fi de la dictadura nacionalsocialista, neonazis s’amaguessin en la clandestinitat i esdevinguessin terroristes assassins, la democràcia alemanya patirà una de les seves crisis més profundes del la postguerra mundial“, escriu la Tageszeitung.\nEntrada anterior Perfídies electorals: què hi ha sota el burca?\nEntrada següent Alemanya debat com lluitar contra el terror ultradreta


La collita més baixa de préssecs en tres dècades\n27 de maig de 2021 (12:06 CET)\nComença la temporada de la fruita amb pinyol, marcada per una collita curta que pot suposar preus alts\nLa pujada de les temperatures i l’avenç de la primavera, cada cop més estival, es plasma al mercat i a les botigues amb l’adveniment de la fruita de pinyol, la família extensa dels préssecs i les nectarines. Un dels repunts de temporada més esperats. Com que ja hi som quasi de ple, cal tenir dues coses clares. L’una de bona, que són més sans i menys dolços del que pugui semblar. L’altra, més punible: la d’aquest any pot ser la pitjor collita (en xifres, no en qualitat) dels darrers 30 anys.\nAl contrari del que pugui semblar a causa del seu sabor dolç, el préssec no és de les fruites que més hidrats de carboni i energia aporten. “Destaca la seva riquesa de fibra, que millora el trànsit intestinal. Entre la seva composició mineral sobresurt el potassi, i en quantitats discretes, el magnesi i el iode. El ventall de vitamines hidrosolubles que conté és ampli, sense destacar tampoc en aquest cas cap vitamina en concret. La quantitat de carotens si que és més alta que la d'altres fruites, el que li confereix part de les seves propietats dietoterapèutiques. Com la resta de fruites de coloració groga o ataronjada el préssec conté beta carotè, és a dir provitamina A, d'acció antioxidant, que contribueix a reduir el risc de malalties cardiovasculars, degeneratives i de càncer. El seu contingut de fibra li confereix propietats laxants. La fibra prevé o millora el restrenyiment, contribueix a reduir les taxes de colesterol en sang i al bon control de la glucèmia”, en llegim al portal fruita.cat.\nPer tant, són sans. Benvinguts siguin els préssecs i benvingudes siguin les nectarines!\nEl mes de juny és el mes dels préssecs\nCollita baixa, preus “correctes”


El Masroig Vi Solidari vendrà 2.600 ampolles per lluitar contra el càncer infantil\nImatge d'arxiu d'una passada edició de la fira solidària.\nAquest any, vint-i-nou escoles, amb 2.900 alumnes han participat en la il·lustració de les etiquetes\nActualitzada 05/06/2017 a les 16:19\nEl Masroig Vi Solidari arriba a la setena edició aquest dissabte, dia 10 de juny. Els cellers participants trauran 2.600 ampolles de vi solidari, que es vendran a 10 euros la unitat durant la fira. Per a aquells qui no puguin assistir-hi, hi haurà ampolles disponibles per a comprar-ne on-line. Els diners recaptats es destinaran a la investigació contra el càncer infantil.\nPer altra banda, el celler convidat aquest 2017 serà el Lagar da Condesa, de la DO Rias Baixas. També hi tindrà lloc un tast de vins de la DO Montsant. Sílvia Naranjo i Jordi Alcover, autors de 'La guia de vins de Catalunya', seran els encarregats de dirigir-lo. Es tastaran tres garnatxes i tres carinyenes. El preu per a participar-hi són 5 euros, i els interessants poden apuntar-se al web de la DO Montsant, ja que les places són limitades.\nUna etiqueta solidària\nAquest any, vint-i-nou escoles, amb 2.900 alumnes han participat en la il·lustració de les etiquetes seguint la idea plantejada el 2013 des de l’estudi gràfic Atipus. Els nens de les escoles del Priorat, de la Ribera d’Ebre, la Terra Alta i els de l’Escola La Vitxeta de Reus han estat els encarregats de pintar-les. L’objectiu és implicar-los i sensibilitzar-los en els valors de la solidaritat, la comprensió, l’esperança i la il·lusió. Els padrins Joan Masdeu i Mariona Quadrada també han il·lustrat les etiquetes de l’edició 2017.\nEn el dibuix de les etiquetes també hi han col·laborat els il·lustradors i artistes Andreu Romeva, Montse Asens, La Regadera Gráfica, Ramón París, Marta Solà, Francesca Cattaneo, Pablo Fernández del Castillo (Pabs), Isaac Claramunt, Karoline Leopold, You are so Overrated, Clara Mur, Àlex Costa i Stefania Lusini.\nEl programa d'actes que tindran lloc el dissabte 10 de juny es pot consultar a través del següent enllaç.


A’ Gudiña, super pop! | Sant Antoni (i part de l'estranger)\n← Can Lluís, cera de la que crema\nVermut i dinar de perles al Raval →\nA’ Gudiña, super pop!\nPublicat el 28 Juny 2011 per Sant Antoni (i part de l'estranger)\nDe marxa pel Paral·lel? Se t’ha fet tard sortint del Grec, el Poble Espanyol, el BTM o l’estadi? Surts del Construmat però no et queda res per putes? Totes aquestes situacions, des de la punta de Sant Antoni que es frega amb la falda de Montjuic, porten a un indret comú: A’ Gudiña, la mare de totes les pulperies gallegues. Almenys a Barcelona.\nPart de la llegenda del restaurant es deu a la seva militància nocturna, tot i que en realitat és un lloc per tothora, i fins i tot familiar. Les taules altes de l’entrada, les rodones del menjador de la planta baixa, les gerres i les copes del vi turbio i moltes altres coses que t’envolten quan hi entres el fan inconfusible. De fet, de vegades sembla més un frankfurt antic que un restaurant gallec.\nPer si hi ha dubtes, només cal ficar el nas dins el menú: el pop a la gallega o el lacón serien comandes obligades, però convé preguntar al cambrer per tots els noms que sonen a localisme, com “zorza“. Després hi ha una pila de petxines i closques tirant a fresques, i un assortit de tapes que no te l’acabes.\nNo té massa sentit anar més enllà amb les recomanacions. Quan vas a A’ Gudiña, saps molt bé on et fiques i el que hi trobaràs. I saps que t’agradarà.\nPreu: 1 pop a la gallega, 1 seitó fregit, ½ turbio, 1 carajillo J&B – 18 euros\nA’ Gudiña: [mapa]\nAquesta entrada s'ha publicat en Bars, Restaurants, Tapes i etiquetada amb Galícia, lacón, marisc, peix, pica-pica, pop, turbio, zorza. Afegiu a les adreces d'interès l'enllaç permanent.


CAPÍTOL VI. Situacions administratives | Corts Valencianes\nArticle 70. Tipus de situacions\nEls funcionaris de les Corts Valencianes estan en alguna de les situacions següents:\nExpectativa de destinació.\nArticle 71. Servei actiu\nEstan en situació de servei actiu els qui ocupen llocs de treball adscrits a funcionaris que figuren en la relació de llocs de treball de les Corts Valencianes.\nQuan se’ls haja conferit una comissió de serveis en organismes internacionals, Corts Generals, entitats públiques, governs estrangers o programes de cooperació internacional, o institucions de la Generalitat, parlaments o assemblees legislatives de comunitats autònomes per un període no superior a sis mesos.\nEls funcionaris en situació de servei actiu tindran plenitud de drets, deures i responsabilitats inherents a la seua condició de funcionari.\nArticle 72. Serveis especials\nEls funcionaris de carrera de les Corts Valencianes seran declarats en serveis especials:\nQuan siguen designats membres del govern o dels òrgans de govern de les comunitats autònomes i ciutats de Ceuta i Melilla, membres de les institucions de la Unió Europea o de les organitzacions internacionals, o siguen nomenats alts càrrecs de les administracions públiques o institucions esmentades.\nQuan siguen autoritzats per a fer una missió per període determinat superior a sis mesos en organismes internacionals, governs o entitats públiques estrangeres o en programes de cooperació internacional.\nQuan siguen nomenats per a ocupar llocs o càrrecs en organismes públics o entitats, depenents o vinculats a les administracions públiques que, de conformitat amb el que s’establesca en la respectiva administració pública, estiguen assimilats en el seu rang administratiu a alts càrrecs.\nQuan siguen adscrits als serveis del Tribunal Constitucional o del Defensor del Poble o destinats al Tribunal de Comptes en els termes prevists en l’article 93.3 de la Llei 7/1988, de 5 d’abril.\nQuan accedesquen a la condició de diputat o senador de les Corts Generals, membres de les assemblees legislatives de les comunitats autònomes si perceben retribucions periòdiques per la realització de la funció.\nQuan s’ocupen càrrecs electius retribuïts i de dedicació exclusiva en les assemblees de les ciutats de Ceuta i Melilla i en les entitats locals, quan s’ocupen responsabilitats d’òrgans superiors i directius municipals i quan s’ocupen responsabilitats de membres dels òrgans locals per al coneixement i la resolució de les reclamacions economicoadministratives.\nQuan siguen designats per a formar part del Consell General del Poder Judicial o dels consells de justícia de les comunitats autònomes.\nQuan siguen elegits o designats per a formar part dels òrgans constitucionals o dels òrgans estatutaris de les comunitats autònomes o uns altres l’elecció dels quals corresponga al Congrés dels Diputats, al Senat o a les assemblees legislatives de les comunitats autònomes.\nQuan siguen designats com a personal eventual per a ocupar llocs de treball amb funcions expressament qualificades com de confiança o assessorament polític i no opten per romandre en la situació de servei actiu.\nQuan adquiresquen la condició de funcionaris al servei d’organitzacions internacionals.\nQuan siguen designats assessors dels grups parlamentaris de les Corts Generals o de les assemblees legislatives de les comunitats autònomes.\nQuan siguen activats com a reservistes voluntaris per a prestar serveis en les forces armades.\nQuan així es determine en una norma amb rang de llei.\nEls funcionaris en situació de serveis especials tenen dret a la reserva de la plaça que ocuparen.\nSe’ls computarà el temps de permanència en aquesta situació a l’efecte d’ascensos, antiguitat, Seguretat Social, consolidació de grau i els complements que es pugueren establir.\nArticle 73. Excedència\nEls funcionaris de carrera poden ser declarats en situació d’excedència a petició en les modalitats següents:\nExcedència per interès particular.\nExcedència per agrupació familiar.\nExcedència voluntària per cura de familiars.\nExcedència per raó de violència de gènere.\nEls funcionaris de carrera podran obtenir l’excedència voluntària per interès particular quan hagen prestat serveis efectius durant un període mínim de tres anys immediatament anteriors.\nLa concessió de l’excedència voluntària per interès particular quedarà subordinada a les necessitats del servei degudament motivades. No podrà declarar-se quan al funcionari se li instruesca expedient disciplinari.\nProcedirà d’ofici la declaració d’excedència voluntària per interès particular quan finalitzada la causa que determinara la passada a una situació diferent a la de servei actiu s’incomplesca l’obligació de sol·licitar el reingrés al servei actiu en el termini de trenta dies.\nQui es troben en situació d’excedència per interès particular no meritaran retribucions, ni els serà computable el temps que estiguen en aquesta situació a l’efecte d’ascens, triennis i drets en el règim de la Seguretat Social que li siguen d’aplicació.\nL’excedència voluntària per agrupació familiar podrà concedir-se sense necessitat de complir un mínim de temps de serveis efectius prestats en les Corts Valencianes, als funcionaris el cònjuge dels quals residesca en una altra localitat per haver obtingut i estar ocupant un lloc de treball de caràcter definitiu com a funcionari de carrera o laboral fix en qualsevol administració pública, organismes públics i entitats de dret públic que en depenguen o hi estiguen vinculats, en els òrgans constitucionals o del poder judicial i òrgans similars de les comunitats autònomes, i també de la Unió Europea o en organitzacions internacionals.\nEls qui es troben en situació d’excedència voluntària per agrupació familiar no meritaran retribucions, ni els serà computable el temps que estiguen en aquesta situació a l’efecte d’ascensos, triennis, drets en el règim de la Seguretat Social que els siga aplicable.\nPertocarà l’excedència automàtica quan passen a situació de servei actiu en altres cossos al servei de les Corts Valencianes o de qualsevol altra administració o organisme públic.\nEls funcionaris de carrera tindran dret a un període d’excedència de durada no superior a tres anys per a atendre la cura de cada fill, tant quan ho siga per naturalesa com per adopció o acolliment permanent o preadoptiu, comptadors des de la data de naixença o, si escau, de la resolució judicial o administrativa.\nEls successius fills generaran dret a un nou període d’excedència que, en tot cas, posarà fi al que estigueren gaudint.\nTindran dret a un període d’excedència de tres anys els funcionaris per a atendre la cura d’un familiar que es trobe al seu càrrec, fins al segon grau inclusivament de consanguinitat o afinitat que per raons d’edat, accident, malaltia o discapacitat no puga valdre’s per si mateix i no ocupe activitat retribuïda.\nCada familiar que complesca els requisits expressats generarà dret a un nou període d’excedència que, en tot cas, posarà fi al que estigueren gaudint.\nAquesta excedència és un dret individual dels funcionaris de les Corts Valencianes i en cas que dos funcionaris generarenel dret a gaudir-la pel mateix subjecte causant, l’administració de les Corts Valencianes podrà limitar-ne l’exercici simultani per raons justificades relacionades amb el funcionament dels serveis.\nEl temps de permanència en aquesta situació serà computable a l’efecte de triennis, carrera i drets en el règim de Seguretat Social que hi siga aplicable. El funcionari tindrà dret, durant els tres primers anys d’excedència, a la reserva del lloc de treball ocupat, sempre que l’ocupara en virtut de concurs.\nLes funcionàries víctimes de violència de gènere, per a fer efectiva la seua protecció o el seu dret a l’assistència social integral, tindran dret a sol·licitar la situació d’excedència sense haver d’haver prestat un temps mínim de serveis previs i sense que siga exigible termini de permanència en aquesta.\nDurant els sis primers mesos tindran dret a la reserva del lloc de treball que ocuparen, sent computable aquest període a l’efecte d’antiguitat, carrera i drets del règim de Seguretat Social que hi siga aplicable.\nQuan les actuacions judicials ho exigiren es podrà prorrogar aquest període per tres mesos, amb un màxim de divuit, amb idèntics efectes als indicats anteriorment, a fi de garantir l’efectivitat del dret de protecció de la víctima.\nDurant els dos primers mesos d’aquesta excedència la funcionària tindrà dret a percebre les retribucions íntegres i, si escau, les prestacions familiars per fill a càrrec.\nArticle 74. Suspensió de funcions\nEl funcionari declarat en la situació de suspensió quedarà privat durant el temps de permanència en la aquesta de l’exercici de les seues funcions i de tots els drets inherents a la condició. La suspensió pot ser provisional o ferma.\nLa suspensió provisional podrà acordar-se preventivament durant la tramitació d’un procediment judicial o expedient disciplinari que instruesca al funcionari l’autoritat competent, per a ordenar la incoació de l’expedient, amb l’informe previ del Consell de Personal.\nEl temps de suspensió provisional com a conseqüència de l’expedient disciplinari no podrà excedir de sis mesos. El suspens provisional tindrà dret a percebre el 75% del seu i l’antiguitat, tant en mensualitats com pagues extraordinàries, exclusivament. La paralització del procediment per causa imputable a l’interessat comportarà la pèrdua de tota retribució mentre es mantinga la paralització. Així mateix, no es pagarà cap haver en cas d’incompareixença en el procediment disciplinari.\nSi el funcionari resulta absolt del procediment judicial o de l’expedient disciplinari o si la sanció que se li imposa és inferior a la de suspensió, el temps de durada d’aquesta es computarà com de servei actiu, havent d’incorporar-se immediatament al seu lloc de treball amb reconeixement de tots els drets econòmics i altres que pertoquen des de la data d’efectes de la suspensió.\nLa suspensió tindrà caràcter ferm quan s’impose en virtut de condemna judicial o sanció disciplinària. La durada no podrà excedir de sis anys quan s’impose per sanció disciplinària.\nArticle 75. Reingrés al servei actiu\nEl reingrés al servei dels qui no tinguen reserva d’un lloc de treball s’efectuarà en ocasió de l’existència d’un lloc vacant, respectant l’ ordre de prelació següent:\nExcedents per raó de familiars.\nArticle 76. Expectativa de destinació\nEls funcionaris estaran en situació d’expectativa de destinació en els casos en els quals siga impossible obtenir el reingrés en servei actiu quan el funcionari cesse en la seua situació d’excedència voluntària, excedència per a la cura dels seus fills o suspensió ferma.\nEls funcionaris de les Corts Valencianes que es troben en aquesta situació tindran dret a percebre les retribucions bàsiques que els correspon en concepte de sou i antiguitat, i el pagament del temps que estiguen en aquesta situació a l’efecte de còmput d’antiguitat i drets del règim de la Seguretat Social que els siguen aplicables. Estaran a disposició de les Corts Valencianes per a l’acompliment de funcions de suplència o substitució pròpies del cos a què pertanyen.\n‹ CAPÍTOL V. Selecció, adquisició i pèrdua\nCAPÍTOL VII. Règim disciplinari ›


‘Cap regió de cap país europeu suporta un déficit fiscal tant elevat de forma continuada com el de Catalunya’\nAlbert Sagués: ‘Cap regió de cap país europeu suporta un déficit fiscal tant elevat de forma continuada com el de Catalunya’\nEls catalans aporten el 19,2% del total d'ingressos de l'administració central, però només reben el 14% de la despesa total de l'Estat. El conseller d'Economia i Coneixement, Andreu Mas-Colell, ha assegurat que el dèficit fiscal de Catalunya amb l'Estat el 2011 va arribar als 15.006 milions d'euros, el que equival al 7,7% del producte interior brut català. Depèn del càlcul, la balança fiscal de 2011, situa el dèficit de l’Estat amb Catalunya entre els 11.087 milions i els 15.006 milions d’euros, es a dir, entre el 5,7% i el 7,7% del PIB, respectivament. ‘Cap regió de cap país europeu suporta un dèficit fiscal tan elevat. A Alemanya, per exemple, el límit és del 4% però mai no s’arriba a aquest topall, i com a molt es situen entre el 1 i 2% del PIB dels lands rics’, assegura Albert Sagués, Albert Sagués, expert en Fiscalitat i professor del Màster en Fiscalitat de la UPF Barcelona School of Management.\nLes dades presentades pel Govern de la Generalitat no sorprenen als experts en fiscalitat. ‘El problema és que aquesta situació s’està perpetuant en el temps i els catalans hem d’assumir no sols aquest dèficit manifest en forma de solidaritat envers Espanya, sinó que hi hem de sumar tot allò que absorbim també en forma de sector privat’. Sagués parla d’infraestructures, carreteres, hospitals i escoles. ‘Allò que en altres comunitats és gratuït, aquí és privat o concertat i això es un cost afegit per la qualitat de vida dels catalans’.\nSagués considera que Catalunya i Espanya difereixen en model econòmic i que la situació assolida és insostenible per Catalunya. Amb tot, creu que el Govern espanyol no reaccionarà positivament i que ‘probablement la reforma fiscal que presentarà el Ministeri d’Hisenda suposi encara més un major perjudici pels catalans i per Catalunya’.


Tres famílies de Terrassa lluiten per mantenir l’investigaciò a l’hospital Sant Joan de Déu | Diari Sant Quirze - News SQ\nInici » a-ultimesnoticies » Tres famílies de Terrassa lluiten per mantenir l’investigaciò a l’hospital Sant Joan de Déu\nSALUT. Tres famílies de Terrassa lluiten per a mantenir vives les tres línies de recerca dutes a terme a l’Hospital Sant Joan de Déu.\nParal·lelament han iniciat el projecte d’humanització de la Planta de Pediatria de l’Hospital de Terrassa, la seva ciutat.\nUn projecte de Tots i per a tots.\nSempre pensant en ells, els nens, les seves famílies i els àngels sense ales que són el personal Sanitari.\nEl dia 10 de Febrer s’inaugurarà la primera fase, al Hall.\nEns ajudeu a posar en marxa la segona fase?\nEl nostre campió de dansa, Josema Polo, ha contribuït a aquesta campanya amb un vídeo de dansa compost per ell, que podeu veure en aquest enllaç: https://www.instagram.com/p/BtX_XPSoqHy/\nEs pretén millorar l’experiència del pacient infantil ingressat a l’Hospital de Terrassa decorant les parets amb motius infantils, establint espais temàtics (fons del mar, espai, la selva, etc.)\nAquest projecte compta amb un segon objectiu molt important, que és la normalització de l’estat en el qual es troben els pacients dins de la societat.\nEn la decoració dels espais de l’hospital s’incorporaran dibuixos de nens en cadires de rodes, etc., amb l’objectiu de què els nens afrontin i normalitzin amb major facilitat el seu estat i no se sentin aïllats o exclosos de la societat.\nAME, DUCHENNE I HISTIOCITOSIS són tres de les moltes malalties minoritàries. A continuació expliquem que són i quins efectes causen en la població infantil:\nHISTIOCITOSIS DE CÈL·LULES DE LANGERHANS\nLa histiocitosi de cèl·lules de Langerhans és una malaltia estranya que involucra la proliferació anormal de cèl·lules de Langerhans, cèl·lules anormals que provenen de la medul·la òssia i capaces de migrar des de la pell fins als linfonodos. Clínicament les manifestacions poden variar des de lesions òssies aïllades fins a una malaltia multisistèmica. HCL és part d’un grup de malalties sindromáticas cridades histiocitosis, les quals es caracteritzen per la proliferació anormal d’histiòcits\nAquestes malalties es relacionen amb altres formes de proliferació anormal de cèl·lules blanques, tals com la leucèmia i els limfomes.\nÉs un patiment de la infantesa, no familiar i que no està restringit a alguna població. Clínicament provoca diabetis insípida en algun cas. Altres manifestacions d’aquesta malaltia poden ser exoftàlmies, èczema o dermatitis eczematosa, otitis mitjana i infeccions del sistema respiratori alt. Els ganglis limfàtics, el fetge i la melsa poden estar crescuts.\nÉs una afecció molt similar a la leucèmia, afecta 1 de cada 200.000 nens en el món.\nTenim des del 2014 una línia de recerca de la Histiocitosi a l’Hospital Sant Joan de Déu on són necessaris 50.000 € anuals perquè no es detingui.\nL’atròfia muscular espinal és una afecció d’origen genètic que cursa amb feblesa muscular i atròfia muscular (quan els músculs es redueixen per falta d’ús).\nL’atròfia muscular espinal pot afectar la capacitat d’un nen per a gatejar, caminar, asseure’s i controlar els moviments del cap. Els casos greus d’aquesta afecció fins poden danyar els músculs que s’usen per a respirar i per a empassar.\nHi ha quatre tipus d’atròfia muscular espinal. Alguns apareixen abans en la vida de la persona i són més greus que uns altres. Tots els tipus d’atròfia muscular espinal requereixen un tractament continu per part d’un equip mèdic. Aquesta malaltia encara no té cura, però els tractaments poden ajudar els nens amb atròfia muscular espinal a portar una vida millor.\nQuè ocorre en l’atròfia muscular espinal?\nEn l’atròfia muscular espinal, els nervis que controlen la força muscular i el moviment es descomponen. Aquests nervis (dits neurones motores o motoneurones) es troben en la medul·la espinal i en la part inferior del cervell. No poden enviar senyals del cervell als músculs perquè aquests últims es puguin moure. Quan un múscul no es mou i està inactiu, perd volum i es queda petit (atròfia).\nQuina és la causa de l’atròfia muscular espinal?\nLa majoria de les atròfies musculars espinals són causades per un problema en un gen anomenat SMN1. El gen no fabrica suficient quantitat d’una proteïna que necessiten les neurones motores per a funcionar amb normalitat. Les neurones motores es descomponen i no poden enviar missatges als músculs.\nUn nen amb atròfia muscular espinal rep una còpia alterada del gen SMN1 de cadascun dels seus pares.\nQuins són els signes i els símptomes de l’atròfia muscular espinal?\nEls signes de l’atròfia muscular espinal poden variar. Alguns bebès que neixen flàccids o laxos (amb una gran falta de to muscular) i no aprenen a donar-se la volta quan estan ficats al llit ni a asseure’s a les edats esperades. Un nen major pot caure més sovint que els nens de la seva edat o tenir problemes per a aixecar coses.\nEls nens amb atròfia muscular espinal poden desenvolupar escoliosi (columna vertebral corbada) si els músculs de la seva esquena són febles. En els casos greus d’atròfia muscular espinal, el nen pot no ser capaç de posar-se dempeus o caminar i és possible que necessiti ajuda per a menjar i per a respirar.\nQuins són els tipus d’atròfia muscular espinal?\nEls quatre tipus d’atròfia muscular espinal s’estableixen en funció de la gravetat de la malaltia i de l’edat.\nLa Distròfia Muscular de Duchenne, és una malaltia degenerativa molt greu, lligada al cromosoma X. Afecta 1 de cada 3500 nens; les nenes i dones poden ser portadors.\nPer falta de la proteïna anomenada “Distrofina”tota la musculatura és veu afectada (inclòs pulmons i cor) va perdent tota la seva força, passant a ser persones totalment depenents.\nSobre els 12 anys ja necessiten cadira de rodes i l’esperança de vida és de 30 anys!\nPer col·laborar o demanar més informació, contacteu amb Josema:\nAME, DUCHENNE y HISTIOCITOSIS son tres de las muchas enfermedades minioritarias. Tres familias de Terrassa que luchan para mantener vivas las tres líneas de investigación llevadas a cabo en el Hospital Sant Joan de Deu. Paralelamente, han iniciado el proyecto de humanización de la planta de pediatría del Hospital de Terrassa, su ciudad. Un proyecto de todos y para todos. El día 10 de febrero se inaugurará la primera fase. ¿Nos ayudáis a poner en marcha la segunda fase?\nA post shared by Josema (@josema_ps) on Feb 2, 2019 at 1:45am PST\nDiari Sant Quirze hospital de terrassa hospital Sant Joan de Déu josema News SQ\t2019-02-05


Inici » Actualitat » Notícies » Finalitzen les obres de Mon Racó\nLes actuacions s’han centrat en: reordenar l’espai, la plantació de nous arbres per ampliar les zones d’ombra, crear una zona amb paviment dur, ampliar i renovar el parc infantil, eliminar les pistes de patinatge i botxes i mantenir la filera de plàtans del canal de la Dreta, com a element identitari de l’espai.\ndimarts, 27 abril, 2021 - 11:15\nFruit d’un procés participatiu dut a terme per l’Associació de Veïns de la Barceloneta, l’any 2019 van començar les obres per renovar la zona dels Jardins de Mon Racó, una superfície que abasta gairebé 3.900 m2. Totes les propostes van ser recollides pel veïnat del barri i ser presentades a l’Ajuntament perquè s’incorporessin al projecte tècnic que ja n’hi havia en marxa.\nUn espai acollidor i accessible\nL’objectiu de les obres ha estat, principalment, reordenar l’espai i actualitzar les seves instal·lacions. S’ha realitzat, per tant, una renovació de l’espai infantil, fent-lo més gran encara, s’han netejat i sanejat els arbres morts i s’han instal·lats de nous per tenir més ombra, s’ha habilitat un paviment dur, l’explanada de sauró, i s’han instal·lat nous bancs. La darrera acció feta a la zona ha estat la remodelació del canal de rec situat a la Carretera de la Platja.\nA més a més, s’ha dut a terme una feina intensa per netejar l’arbrat de la zona, així com la resta de plantes que l’envolten També s’ha renovat la xarxa d’aigua potable i enllumenat públic i s’ha ampliat el clavegueram amb la construcció d’una nova xarxa de reg.\nAra, per tant, la ciutat té uns nous jardins acollidors i accessibles, de plataforma única i conservant els seus elements característics com ara una zona central per poder utilitzar-la en celebracions tradicionals com Sant Joan, el parc infantil, la vegetació de la zona i la filera de plàtans del canal de la Dreta. El cost total de les actuacions ha estat de prop de 500.000€


Aliments per combatre la grip i el refredat | Atenció a la gent gran\nEstàs aquí Inici » Salut i benestar » Aliments per combatre la grip i el refredat\nQuan baixen les temperatures, tendim a estar més temps en espais tancats i prop d’altres persones que poden contagiar-nos els virus que causen el refredat i la grip. Una bona alimentació pot ajudar-nos a enfortir el sistema immunitari per no contagiar-nos o a alleujar els símptomes i evitar complicacions si ja hem contret el virus.\nCom combatre el refredat i la grip per mitjà dels aliments?\nEls aliments són considerats una potent medicina natural, però també serà necessari descansar prou hores i evitar l’estrès. És important anar al metge quan la grip afecta persones grans, ja que són més propenses a complicacions. Cal anar al metge si apareix febre molt alta, dolor, en cas de tos persistent, o quan els símptomes no milloren o empitjorin.\nEl cos necessita tots els recursos per combatre la malaltia, per la qual cosa convé aportar aliments de bona qualitat, amb un alt contingut en nutrients i que siguin fàcils de digerir. Cal evitar els menjars abundants en excés, així com les riques en aliments grassos animals, embotits, aperitius, salses industrials, … Una dieta lleugera, abundant en fruites, verdures i hortalisses resultarà més fàcil de digerir i ens ajudarà a recuperar-nos abans dels símptomes.\nEls nutricionistes recomanen mantenir una dieta saludable i equilibrada però, d’entre tots els aliments, quins són els millors per combatre el refredat i la grip? Vegem alguns a continuació.\nL’all té propietats antivirals i antibacterianes que poden ajudar a mantenir-te sa. Pot ajudar a combatre la tos, els refredats i la sinusitis. L’all fresc i cru és el que aporta més beneficis a la salut, encara que la major part de les seves propietats es conserven si el piques o l’exprimeixes. Pren 1 o 2 grans d’all al dia com a mesura de prevenció, i un gra d’all, entre 3 i 4 vegades al dia, en cas d’infecció aguda. Si no us agrada el seu sabor, busqueu-lo en càpsules que aporten una dosi diària de quatre a vuit 8 mg d’al·licina, un component clau en l’all amb poderoses propietats antibacterianes. També la ceba i el porro contenen al·licina.\nCompte: l’all en grans quantitats pot tenir un efecte anticoagulant.\nLa ceba, com l’all, perquè mantingui al màxim les seves propietats, s’ha de menjar crua. La ceba és l’aliment més ric en quercetina, un antiinflamatori, antioxidant i antibiòtic natural. Es pot menjar en amanides o preparar un xarop de ceba i mel.\nTant l’all com la ceba són remeis expectorants utilitzats com a remeis tradicionals per dissoldre mucositats. Moltes persones deixen una ceba tallada per la meitat a la tauleta de nit quan estan malalts, per aspirar-ne el seu aroma.\nAmanir les amanides hivernals amb clau, canyella, pebre, xili i gingebre ens farà entrar en calor, ajudarà a la sudoració i expectoració i contribuirà a eliminar bacteris.\nLes herbes aromàtiques i espècies més recomanables durant la grip són la menta, el comí, l’anís, la farigola, l’api, el romaní, l’orenga i l’alfàbrega. Es poden utilitzar per amanir les receptes, i són bons substituts per a la sal, per a aquelles persones que hagin d’evitar el consum de sal a la seva dieta.\nEl gingebre és una arrel amb gust picant que ajuda a desfer les flegmes, de manera que neteja l’arbre respiratori i alleuja els símptomes de la congestió. El gingebre es pot prendre fresc, en tes o cuinat amb aliments. També està disponible en càpsules, i pots prendre’n de 250 a 500 mg fins a tres vegades al dia.\nPer a la grip, prepara aquesta infusió: pica una cullerada de gingebre fresc i afegeix-lo a una tassa d’aigua bullint. Pots afegir -hi també mel i una mica de llimona. El gingebre t’ajudarà a sentir millor per les seves propietats analgèsiques, antipirètiques i antibacterianes.\nCompte: si estàs prenent anticoagulants, mira de no consumir altes dosis de gingebre.\nTot i que la vitamina C no cura la grip, sí que n’alleuja els símptomes. La vitamina C és imprescindible per al bon funcionament de les cèl·lules defensives.\nEls cítrics com les taronges, les llimones o les aranges, els pebrots, les verdures de fulles verd fosc com la ruca, els raves, els naps, les cols, els espinacs o el bròquil, són bones fonts de vitamina C.\nPodem preparar-los en sus especials per a la grip per a aquelles persones a les que els costi menjar aquests vegetals. En aquests sucs podem barrejar-hi verdures i fruites. Per exemple, suc de pastanaga amb remolatxa, sucs verd d’espinacs, api i poma, etc.\nTambé podem amanir les nostres amanides amb una mica de suc de llimona.\nUn altre aliment fantàstic per combatre la grip és la magrana. La magrana és rica en vitamina C, és tres vegades més antioxidant que el te verd, i cobreix les necessitats diàries d’àcid fòlic. La magrana reforça el sistema immunològic i alleuja la febre, el mal de coll i la infecció d’oïda.\nTroba aquí algunes receptes amb magrana\nTot i que la taronja i altres cítrics suposen una bona quantitat de vitamina C, el kiwi és el més poderós i recomanat per enfortir les defenses. El kiwi conté el doble de vitamina C que una taronja, cobrint així completament les necessitats diàries d’aquesta vitamina.\nAlgunes receptes d’amanida amb kiwi.\nLa mandarina i la taronja\nLes fruites cítriques són les millors aliades de l’organisme en una època de refredats com ho és l’hivern. La taronja és una font rica en vitamina C, que ens ajuda a enfortir el sistema immune per fer front als possibles virus. La mandarina, encara que no és tan rica en vitamina C com la taronja, aporta grans dosis de beta-carotè, també essencial per a presentar batalla a la grip. Els nutricionistes recomanen menjar ambdues fruites alternades, i a més recorden que no ens hem d’oblidar de la llimona.\nReceptes d’amanides amb cítrics.\nEls aliments rics en vitamina A\nLa vitamina A intervé en la renovació de les cèl·lules immunitàries i augmenta les defenses. S’obté directament d’aliments d’origen animal, com el fetge, els ous i el peix blau de mida petita (sardines, seitons, etc.).\nPer als que prefereixen una alimentació vegetal, es pot obtenir un precursor de la vitamina A ingerint aliments rics en betacarotens, que el cos transforma en vitamina A (pastanagues, dent de lleó, borratja i verdures de fulla verda).\nLa carbassa és un bon aliat per guanyar la batalla a la grip. Conté betacarotè, que es transforma en vitamina A i reforça el sistema immune, ajudant a prevenir les malalties del sistema respiratori. La carbassa la pots consumir en crema, bullida, al forn, amb arròs… Les llavors de carbassa també són molt recomanables pel seu alt contingut en zinc.\nAltres aliments rics en betacarotens són les taronges, la pastanaga, els albercocs, el meló, el préssec, els espinacs, el bròquil…\nAliments que contenen zinc\nEls aliments amb alts nivells de zinc enforteixen el sistema immunològic. La deficiència de zinc s’associa a una major quantitat d’episodis de grip durant l’hivern. Si ja has emmalaltit, el zinc pot alleujar els teus símptomes i accelerar la teva recuperació, ja que ajuda a la regeneració de la mucosa respiratòria. Entre els aliments rics en zinc trobem:\nEls llegums (mongetes seques, cigrons, llenties…)\nGermen de blat, llevat de cervesa, cereals integrals.\nFruites com les figues.\nFruits secs com les nous, les ametlles, les avellanes.\nVegetals com els espàrrecs, les borratges i les albergínies.\nOus cuits (evitar fregits).\nCarn magra, carn de xai, fetge.\nEls bolets enforteixen el sistema immunitari; contenen vitamina D, que ajuda a tenir més immunitat, i algunes variants poden combatre certes infeccions. Busca els tipus més exòtics, com els bolets shiitake, reishi, enoki, i maitake. Afegeix-los als teus plats preferits: amanides, sofregits, sopes, o pren-los en extracte.\nLa mel actua directament a la gola perquè és un expectorant natural que ajuda a eliminar les flegmes i és útil per controlar i combatre les infeccions a la gola, gràcies a les seves propietats antisèptiques. Es recomana fer gàrgares amb una infusió tèbia de fulles de gerds i dues cullerades de mel en mitja tassa d’aigua.\nPodeu seguir llegint sobre els millors aliments per a la grip i el refredat en els següents enllaços:\nBotanical online: Dieta para la gripe\nAinia. Alimentos para prevenir y disminuir la duración de resfriados, catarros y la gripe\nMejor con salud. 8 alimentos que ayudan a combatir la gripe\nMejor con salud. 10 alimentos que deberías comer cuando tienes resfriado.\nEl arte de vivir. 15 remedios naturales para la gripe y el resfriado.\nEtiquetes: grip, malalties respiratòries, nutrició, refredat\n« Tractament de la grip i el refredat a la tercera edat\nA les residències geriàtriques de l’IRSJG, estem connectats »


Can Toni d'en Jaume Negre: Nou regal per a Can Toni: caixes refugi per a ratapinyades\nNou regal per a Can Toni: caixes refugi per a ratapinyades\nCaixes refugi per a ratapinyades a la finca. Moltes gràcies David\nEl passat dissabte va visitar la finca David García, naturalista, membre de la SECEMU (Associació Espanyola per a la Conservació i l'Estudi de les Ratapinyades) i antic col·laborador del GEN (ara viu a Mallorca) i ens va regalar dos caixes refugi per a ratapinyada. Com tots sabeu, les ratapinyades surten a la nit i durant el dia descansen a l'interior de coves, cavitats, etc. Amb la instal·lació de les caixes refugi afavorirem la presència de ratapinyades a Can Toni d'en Jaume Negre.\nDetall de les caixes refugi\nTot i així, com aquestes caixes han de situar-se a uns 3 o 3,5 metres d'alçada (podria ser a més altura però dificultaria els controls de seguiment) i els pins seleccionats precisen d'una poda important, haurem d'esperar fins a la finalització del període de risc d'incendi per procedir a la preparació dels arbres i a la posterior col·locació de les caixes refugi.\nMés informació al blog Ratapinyades de Balears\nEstat actual d'una part de la finca\nPublicat per gencustodia a 19:21\nEtiquetes de comentaris: biodiversitat, bones pràctiques, Can Toni d'en Jaume Negre, fauna, ratapinyades, SECEMU


DONES, ALLIBEREM-NOS DE LES VIOLÈNCIES: ASSUMIM ELS NOSTRES DRETS!!! Tertúlia i pica pica 9 de desembre a les 19.00 a Ca la dona - Ca la Dona, un espai de dones i per a dones\nEn el marc del 10è aniversari de la Resolució 1325 de Nacions Unides, per la qual es demana una major participació de les dones en la prevenció, gestió i solució dels conflictes, parlarem sobre diferents experiències i des de les aliances amb els moviments de dones i feministes buscarem estratègies per a fer possible aquesta resolució.\nEn el debat hi participaran Elena Grau Biosca, de l’Institut Català Internacional per la Pau. Dorys Ardila Muñoz, de l’Escola de la Pau de la Universitat Autònoma de Barcelona. Montserrat Cervera Rodon, de Dones X Dones.\nOrganitza: Consorci Colòmbia Pau en Moviment – Ruta Pacífica de las Mujeres i DonesxDones\nPresentació Revista 71 de Ca la Dona: "Els treballs de les dones en temps de crisi", 16/12/2010 a Ca la Dona19/12/2010, Taller de creació de nines de l'Espai Infantil de Mares i Cuidadores


Denuncien la supressió d'una línia de P-3 al col·legi Albert Vives de la Seu\nActualitzada 18/04/2017 a les 10:38\nLes famílies critiquen la mesura d’Ensenyament, que diu que tots estaran escolaritzats\n© El pati del col·legi Albert Vives de la Seu d'Urgell.\nL’Associació de Mares i Pares d’Alumnes (AMPA) del CEIP Albert Vives de la Seu ha denunciat públicament que Ensenyament ha decidit “suprimir de forma arbitrària” una línia de parvulari de 3 anys (P-3) del centre, catalogat històricament com a escola de dos línies; en benefici del CEIP Pau Claris, també a la Seu, catalogat com a centre d’una línia. Les famílies asseguren que a finals de l’any passat “va quedar demostrat que davant de l’evolució demogràfica de la Seu, l’escola Albert Vives és un centre de dos línies i Pau Claris d’una línia”. “Les infraestructures de la nostra escola són més idònies per acollir un nombre d’alumnes més gran”, van afegir.\nA més, en una segona reunió al febrer, es va acordar per majoria que la distribució de les línies quedés de la mateixa forma (dos línies per a l’Albert Vives i una per a Pau Claris).\nDesprés d’aquests acords, Ensenyament va comunicar “que no es respectaria l’acord” ja que la distribució de les línies estava ja presa d’abans a les reunions de planificació. Des de l’AMPA manifesten que els preocupa que la pèrdua d’aquesta línia impliqui la reducció, com a mínim, d’un docent “així com una disminució dels recursos”. A part, diuen, la demanda de preinscripció per al curs 2017- 18 a l’Albert Vives “sobrepassa la ràtio màxima establerta per a una línia de P-3 i moltes famílies hauran de renunciar a portar els fills al centre sol·licitat en primera opció”, per la qual cosa reclamen que es rectifiqui la resolució del passat 6 de març.\nEl delegat d’Ensenyament a Lleida, Miquel Àngel Cullerés, va assenyalar que “les famílies no tenen responsabilitat ni potestat per planificar l’oferta educativa d’un municipi”, i va remarcar “poden estar tranquils ja que tots estaran escolaritzats tenint en compte l’oferta educativa de la ciutat”.


Webatt Energia - Sistemes d'acumulació energètica | Webatt\nWebatt Energia neix l’any 2017 de la mà de Franc Comino i fruit dels esforços conjunts de Bassols Energia, empresa distribuïdora i comercialitzadora d’energia elèctrica, i Wattia Innova, empresa de referència estatal dedicada a l’eficiència energètica. Webatt Energia és una empresa que fomenta l’autoconsum elèctric a les llars per impulsar la revolució energètica a Espanya cap a un model més sostenible basat en les energies renovables i no depenent de combustibles fòssils. Aquest model és possible i volem fer-ho realitat. Per això, la generació fotovoltaica domèstica i els sistemes d’emmagatzematge són la base de l’èxit. En aquest escenari energètic Webatt Energia posa a disposició del mercat espanyol i de la societat dues iniciatives diferenciades: la instal·lació a les llars de les bateries sonnen de tecnologia alemanya i la visita a EspaiZero (Olot, Catalunya), el primer edifici de l’Estat 100 % energèticament independent.\nWebatt Energia és l’únic gold partner en l’àmbit espanyol i a Andorra dels sistemes d’acumulació intel·ligent del grup alemany sonnen: les sonnenBatterie. sonnen és una empresa nascuda a Alemanya l’any 2010 dedicada a la fabricació d’equips d’acumulació d’energia elèctrica, exclusivament, per a cases particulars. Amb un 33% de la quota de mercat mundial (50.000 bateries), el grup sonnen és líder del mercat internacional d’acumuladors d’electricitat i operador d’una de les majors plataformes de compartició d’electricitat: la sonnenCommunity. Ja participen més de 150.000 persones. Webatt Energia i sonnen, juntament amb l’Institut Català d’Energia (ICAEN), comparteixen la mateixa filosofia per avançar cap a la transició energètica: cal donar poder al ciutadà i fer-ho protagonista del nou model energètic.\nWebatt Energia està ubicat en EspaiZero, el primer edifici de l’Estat 100% energèticament independent. Durant els dos últims anys de funcionament EspaiZero ha sumat 2.500 visites i s’ha convertit ja en un laboratori ideal de tecnologies renovables que ofereix un know-how pioner i de gran valor afegit a nivell europeu. Dels 20 sistemes d’eficiència energètica implementats en EspaiZero, en Webatt Energia ens centrem en explotar l’acumulació elèctrica. EspaiZero ha aconseguit el Premi al millor projecte d’energia concedit per l’Associació d’Enginyers d’Energia d’Espanya (AEE Spain Chapter). Webatt Energia forma part del grup que treballa per elaborar la Prospectiva Energètica de Catalunya de l’Institut Català de l’Energia (ICAEN) per als propers anys.\nUn model energètic basat en les energies renovables és possible i volem fer-lo realitat. Per això, la generació fotovoltaica domèstica i els sistemes d’emmagatzematge són la base de l’èxit. La nostra visió és ajudar les persones a cobrir la seva demanda energètica amb energia neta i compartir-la a la xarxa, satisfent conjuntament les necessitats globals i disminuint així la dependència actual dels combustibles fòssils.


Jenni Hermoso: “És un repte guanyar una altra Lliga”\nLa pitxitxi blaugrana va repassar a Barça TV l’actualitat del Femení i va assegurar que, a la Champions, poden “fer història”\n17 de març 17\nJenni Hermoso ha estat protagonista els últims dies després d'estar entre les 55 candidates del premi FIFPro 2016, guanyar l’Algarve Cup, firmar un doblet al derbi i rebre el Pitxtixi de la temporada anterior. De tot plegat en va parlar a l’Hora B de Barça TV. “El Pitxitxi és un premi al treball diari, és molt col·lectiu. Espero que aquest any els títols individuals siguin per als altres i els col·lectius per a nosaltres”, declarava.\nI és que el Barça Femení està lluitant pel liderat de la Lliga, ara a quatre punts. Ho tenia clar: “Queden nou jornades i hem de fer les coses bé. És un repte guanyar una altra Lliga”. Jenni, que apuntava com el millor gol que ha marcat de blaugrana el del Twente a l’anada dels vuitens, afegia: “La Champions és un premi, però si no guanyem a Albacete potser l’any que ve no hi serem. La prioritat és la Lliga”.\nDesprés del duel d’aquest dissabte, l’equip afrontarà els quarts de final de la Lliga de Campions amb el Rosengärd. “Podem fer història, estem a les portes de les semis, però queden molts minuts i dos partits molt diferents, i tenim la sort de jugar el segon a casa”. Serà al Mini el dimecres 29 de març amb Marta Vieira com una de les grans atraccions. “És la millor jugadora que he vist. Serà increïble enfrontar-nos-hi”, admetia Jenni Hermoso, que hi va coincidir una temporada a Suècia.


El Gremi d'Hotels de Barcelona demana un rescat d'entre 450 i 500 milions d'euros per sobreviure\n"La situació del sector hoteler és dramàtica i bé es pot dir que no s'havia viscut res d'aquesta mena des de la guerra civil" ha dit el president del Gremi d'Hotels de Barcelona, Jordi Mestre en una trobada amb els mitjans informatius en què ha fet un balanç de la repercussió de la pandèmia sobre aquesta activitat econòmica.\nDurant els sis mesos de nul·la activitat es van perdre fins a 850 milions d'euros en ingressos i la campanya estival ha estat desastrosa, amb un 75% dels establiments tancats i el 25% restant, amb una ocupació d'entre el 10 i el 15%. A l'agost hi va haver un total de 3.2000 clients, mentre que en el mateix mes de l'any anterior es van registrar 58.000. De 30.000 treballadors només han pogut recuperar el seu lloc 3.500 i el seu futur és incert perquè l'activitat firal i congressual està completament parada i tot fa pensar que alguns dels hotels que han obert les seves portes, es veuran possiblement obligats a tancar-les de nou.\nAquesta situació obliga al Gremi a demanar a les autoritats un pla de rescat amb aportacions directes als hotels que permeti no i a recuperar ingressos, sinó simplement sobreviure i que es xifra entre 450 i 500 milions d'euros. També proposa una ampliació dels ERTO com a mínim fins a la Setmana Santa de 2021 i una àmplia exoneració / o moratòria d'impostos i taxes, amb rebaixes en l'IVA i l'IBI, a més d'un ajornament en l'amortització de capital de préstecs i hipoteques de dotze mesos i la continuïtat de les mesures extraordinàries per al pagament de lloguers dels locals de negoci.\nEl president va recordar que el sector hoteler representa del 4 al 5% del PIB de la ciutat i que els impostos que paga aporten anualment més de 340 milions d'euros.\n• El tancament de la frontera Schengen es prorroga fins al 30 de setembre\n• Els hotels de Barcelona amb prou feines han arribat a el 10% de la seva ocupació aquest estiu\nDiamants de Cempaka\nUna nova promoció de Renfe-SNCF ofereix viatges a França des de 25 euros\nAndorra va tenir un 11,8% menys de visitants a l'agost que l'any anterior\nEspanya és un dels països europeus amb pitjor ràtio de metges per habitants


��Trobades de Socis\nAgost 2012\tdl\n12345678910111213141516171819202122232425262728293031activitats seg�ents » Immersi� a El Negre\nLloc de concentraci�: Centre d'Immersi� Blaumar\nImmersi� de vaixell Tenim conveni LOW-COST amb aquest centre!! Recordeu comprar el tiquet al CIB o per internet! Immersi� a Ullastres\nDissabte 18 d'agost Lloc de concentració: Triton Diving CenterHora: 10:00 Immersió de vaixell, apte per a tots els nivells! Immersi� a Les Cambres\nLloc de concentraci�: Mateua Dive\nHora de concentraci�: 11:00h\nImmersi� de vaixell. Immersi� a Canons de Tamariu\nDissabte 01 de setembreLloc de concentració: Centre Triton Diving CenterHora de concentració: 10:00hImmersió de vaixellTenim conveni LOW-COST amb aquest centre!! Recordeu portar el carnet del CIB! Neteja Tamariu 2012\nEl proper dia 2 de setembre realitzarem la neteja de la platja de Tamariu!Recordeu que els socis i sòcies que us vulgueu apuntar heu de trucar o enviar un e-mail al CIB, i que el lloguer de material pesat és gratuït!!Esperem que us animeu! Immersi� a Les Illes Medes\nDissabte 15 de setembreLloc de concentració: Centre d'immersió AquàticaHora de concentració: 08:15hImmersió de vaixellEl punt d'immersió es Tascó PetitTenim conveni LOW-COST amb aquest centre!! Recordeu comprar el tiquet al CIB o per internet!! Immersi� doble: Furi� Fit� i Aiguaxelida\nDissabte 22 de setembreLloc de concentració: Centre d'immersió Gym SubHora de concentració: 09:00h per anar a Furio Fitó i 11:00h per anar a Furió d'AiguaxelidaImmersió de vaixellTenim conveni LOW-COST amb aquest centre!! Recordeu que heu de comprar el tiquet al CIB o per internet! Immersi� a l'Illa Ferriola\nDissabte 06 d'octubreLloc de concentració: Mateua DiveHora de concentració: 11:00hImmersió de vaixellTenim conveni LOW-COST amb aquest centre! Recordeu portar el carnet del CIB! Immersi� a Les Sofreres\nDivendres 12 d'octubreLloc de concentració: Sublimits Diving CenterHora de concentració: 11:00h Immersió de vaixell multinivell.Tenim conveni LOW-COST amb aquest centre!! Recordeu comprar el tiquet al CIB o per internet! FESTA CIB 2012\nDia 27 d'Octubre 2012\nJa tenim aquí la Festa de Tardor del CIB!! Aquest any totalment renovada i diferent!!! T'ho perdràs? Recorda que t'has d'inscriure a la secretaria del club (telf: 93.402.14.34 o cib@cibsub.cat). La data límit és el 19 d'octubre! Que no se't passi!!!! Immersi� a les Illes Medes\nDissabte 10 de novembreLloc de concentració: Aquàtica Diving CenterHora de concentració: 9:30hImmersió de vaixellEl punt d'immersió és Carall BernatTenim tiquets LOW-COST amb aquest centre! Recordeu comprar-los al CIB o per internet! Immersi� a La Llosa de Palamos\nDisabte 24 de novembreLloc de concentració: H2O Diving CenterHora de concentració: 11:00hImmersió de vaixellTenim conveni LOW-COST amb aquest centre!! Recordeu comprar el tiquet al club o per internet!! Immersi� a Roca Roja\nDissabte 15 de desembreLloc de concentració: SubLimits Diving CenterHora de concentració: 11:00hImmersió de vaixellTenim conveni LOW-COST amb aquest centre!! Recordeu comprar el tiquet al club o per internet!! Immersi� a Ullastres I\nDissabte 26 de generHora de trobada: 10:00hLloc de concentració: Triton Diving CenterImmersió de vaixell.Tenim conveni LOW-COST amb aquest centre! Recordeu portar el carnet del CIB! Immersi� a Farranelles (Illes Medes)\nDissabte 09 de febrerLloc de concentració: Centre d'immersió AquàticaHora de concentració: 11:00hImmersió de vaixellTenim conveni LOW-COST amb aquest centre!! Recordeu comprar el tiquet al club o per internet!!Data límit per apuntar-se: dimarts 05 de febrer Immersi� a les Illes Formigues\nDissabte 23 de febrerLloc de concentració: H2O Diving CenterHora de concentració: 11:30hImmersió de vaixellTenim conveni LOW-COST amb aquest centre!! Recordeu comprar el tiquet al club o per internet!! FIRA DE CORNELL�\nFira de Cornell�\nDissabte 9 de març, a les 18:00 hi haurà el tradicional pica-pica a la Fira de Cornellà.\nUs esperem a tots a l'Stand nº 35! Immersi� a Tascons\nDissabte 23 de marçLloc de concentració: Centre d'immersió AquàticaHora de concentració: 11:00hImmersió de vaixellTenim conveni LOW-COST amb aquest centre!! Recordeu comprar el tiquet al club o per internet!! Immersi� a Ullastres III\nDissabte 13 d'abrilLloc de concentració: Triton Diving CenterHora de trobada: 10:00hImmersió de vaixell.Tenim conveni LOW-COST amb aquest centre! Recordeu portar el carnet del CIB! Immersi� a Canyons de Tamariu\nLloc de concentració: Centre d'immersió Gym Sub\nHora de concentració: 11:00h\nImmersió de vaixell\nTenim conveni LOW-COST amb aquest centre!! Recordeu que heu de comprar el tiquet al CIB o per internet! Immersi� a la Barreta de l'Arbre\nDisabte 11 de Maig\nLloc de concentració: Centre d'immersió Blaumar\nTenim conveni LOW-COST amb aquest centre!! Recordeu comprar el tiquet al club o per internet!! Immersi� a Roca Roja\nLloc de concentració: H2O Diving Center\nHora de concentració: 11:30h\nTenim conveni LOW-COST amb aquest centre!! Recordeu comprar el tiquet al club o per internet!! Immersi� a Les Cambres\nLloc de concentració: Dive Paradís\nTenim conveni LOW-COST amb aquest centre!! Recordeu portar el carnet del CIB! Immersi� a la Xarxa\nDissabte 23 de junyLloc de concentració: SubLimits Diving CenterHora de concentració: 11:30hImmersió de vaixellTenim conveni LOW-COST amb aquest centre!! Recordeu comprar el tiquet al club o per internet!! Immersi� a Ullastres\nDissabte 6 de juliol Lloc de concentració: Triton Diving CenterHora: 10:00 Immersió de vaixell\nTenim conveni LOW-COST amb aquest centre!! Recordeu portar el carnet del CIB!\nImmersi� a l'Illa Ferriola\nDissabte 13 de juliolLloc de concentració: Mateua DiveHora de concentració: 11:00hImmersió de vaixellTenim conveni LOW-COST amb aquest centre! Recordeu portar el carnet del CIB! Immersi� a Carall Bernat\nLloc de concentració: Centre d'Immersió Aquàtica\nTenim conveni LOW-COST amb aquest centre!! Recordeu comprar el tiquet al CIB o per internet! Immersi� a Furi� Fit�\nLloc de concentració: Centre d'Immersió GymSub- Aigua Blava\nTenim conveni LOW-COST amb aquest centre!! Recordeu comprar el tiquet al club!! � Guia d'esp�cies


La fiscalia demana dos anys i mig de presó condicional per un acusat d'apropiació indeguda - Altaveu el diari digital d'Andorra\nLa Fiscalia demana dos anys i mig de presó condicional per un acusat d'apropiació indeguda\nLa defensa reclama l'absolució per un home jutjat per no haver tornar uns diners que va rebre per comprar monedes de col·lecció\n22/09/2020 (12:28 CET)\nMonedes de col·lecció. Altaveu\nLa Fiscalia ha demanat una pena de dos anys i mig de presó condicional per un acusat del delicte d'apropiació indeguda. L'home va rebre 15.000 euros per comprar monedes de col·lecció i no en va tornar 6.940. La defensa ha demanat l'absolució perquè segons l'advocada en cap moment ha quedat demostrat que hi va haver apropiació indeguda.\nL'acusat va conèixer un home de nacionalitat alemanya en un bar i a partir d'aquí li va anar donant diners perquè anés a comprar monedes de col·lecció. En una ocasió li va donar 15.000 euros però només va rebre monedes valorades en 8.060 euros.\nDel lliurament dels 15.000 euros hi ha constància en un rebut amb la suposada firma de l'acusat perquè en una primera declaració va reconèixer la seva signatura però aquest dimarts ha afirmat que no era la seva. A preguntes de l'advocada defensora ha explicat que la firma s'assembla mentre que el president del tribunal li ha demanat si signava coses perquè tenia por i ha sentenciat que "signar coses és perillós". El perjudicat, que resideix a Alemanya, no ha comparegut. Només ho ha fet un testimoni que coneix a les dues parts que ha comentat que sabia que hi havia un deute econòmic i que no s'havia pagat-\nPel fiscal, ha quedat demostrat que l'acusat i l'home de nacionalitat alemanya tenien una relació comercial i que el perjudicat ha demostrat la seva bona fe perquè reclama una quantitat com podria haver reclamat els 15.000 euros. El judici ha estat el primer que ha fet el president del tribunal amb tots els assistents a la sala amb mascareta pel rebrot de la pandèmia de la Covid-19.


Tafelmusik I | Il Gesto Armonico\nTAFELMUSIK I AMB SIGISWALD KUIJKEN\nL’expressió “Tafelmusik”, o música de taula, es refereix al variat repertori de música expressament composada per acompanyar banquets, en especial en els segles XVI i XVII, ja fos com a música de fons, en els entremesos, a l’inici o en la sobretaula.\nUna tradició que es remunta a l’Antic Egipte, passant per l’Edat Mitjana, quan la costum d’acompanyar els banquets i les reunions (menjars solemnes, banquets de noces, banquets oficials de la cort, celebracions de magistratures municipals, etc.) amb música era habitual i quasi obligada. Durant els segles XVII i XVIII, sobretot a Alemanya i França, l’estil sedueix als compositors fins al punt d caracteritzar-se com un vertader gènere musical, amb forma de suite de danses. Ja iniciat el segle XVIII, el gènere Tafelmusik va ser reemplaçat pel Divertimento.\nEl projecte Tafelmusik es basa en una col·lecció de composicions instrumentals de Georg Philipp Telemann (1681-1767), publicada el 1733, el títol original de la qual és Musique de Table. Aquesta obra, una de les composicions més conegudes de Telemann, suposa el clímax i, alhora, un dels darrers exemples de música de taula cortesana, una música que acompanyava àpats de tot tipus en els ambients més selectes.\nTota una gran varietat de fonts documentals (incloses la música publicada, obres d’art visual, tractats sobre etiqueta judicial, diaris de viatge, etc.) relacionen la música de taula de Telemann podria haver funcionat en un entorn de banquets i interactuar amb els aspectes altament rituals dels menjars de celebració.\nLa taula musical de Georg Philipp Telemann no és només la col·lecció de música més coneguda del compositor, sinó que també s’ha convertit en l’emblema d’una llarga i rica tradició de Tafelmusik. L’obra completa, que consta de 3 volums, consisteix en més de quatre hores de música instrumental, la cornucòpia de la col·lecció d’estils i orquestració és irresistiblement semblant a una taula plena de tot tipus de delícies culinàries.\nLaura Sintes, David Gutiérrez\nSigiswald Kuijken, Eva Febrer,\nEster Pons, Margalida Gual\nDIRECCIÓ MUSICAL: Sigiswal Kuijken


Comprimir les imatges d’una presentació en Powerpoint | Bloc de la Biblioteca del Campus Bellvitge\n« Voleu comprar un cadàver per a casa vostra?\nAnatomy.tv: Primal Pictures Interactive Anatomy »\nComprimir les imatges d’una presentació en Powerpoint\nPublished 11 febrer 2008\tALFIN , Campus Virtual - UB , Docència , Noves tecnologies , Recursos Biblioteca Closed\nLes presentacions en Powerpoint són un tipus de fitxer molt conegut, emprat de manera generalitzada amb finalitats diverses. El seu èxit rau en el fet de que aquest tipus de presentacions permeten exposar o explicar continguts de manera molt clara i visual i es tracta, a més, d’una eina prou senzilla d’utilitzar.\nEn la docència universitària són usades amb molta freqüència per professors i alumnes, uns com a suport per a impartir les seves classes i els altres per a preparar els treballs que han d’entregar al professorat.\nUna de les prestacions que presenta aquest programari és la possibilitat d’incorporar imatges a les diapositives d’una presentació. Es tracta d’una possibilitat molt emprada però que té l’inconvenient de que pot augmentar en gran manera la grandària del fitxer resultant si les imatges són d’alta resolució.\nAquest fet, la grandària del fitxer, pot tenir molta importància en funció de l’ús que en pensem fer. És el cas, per exemple, de que pensem distribuir-lo per la Xarxa per mitjà dels Dossiers electrònics, del Campus Virtual o per correu electrònic.\nSi és aquest el vostre cas teniu la possibilitat de comprimir les imatges per a reduir-ne el seu pes. Aquesta tasca la podem fer amb qualsevol programari de tractament d’imatges però el propi Powerpoint ens dóna la possibilitat de comprimir les imatges d’una presentació, totes de cop i sense haver d’instal·lar ni emprar cap programari addicional.\nA la biblioteca hem preparat un breu manual que us explica com fer-ho i que us convidem a visualitzar.\nTambé podeu veure el manual a pantalla completa.\nEl nivell de reducció de la grandària del fitxer dependrà del pes original de les imatges, si són de baixa resolució la variació serà menor.\nUna altra opció molt interessant és convertir la presentació a format PDF que us permet, a més, incorporar seguretat al document resultant que garanteixi la seva integritat. A aquest post us expliquem com fer-ho.


Diumenge el Centre Excursionista realitza la ruta circular del Carrascal de Parcent – Ràdio Pego\nDiumenge el Centre Excursionista realitza la ruta circular del Carrascal de Parcent\n18 d'abril de 2012 Sara Garcia 0 Comment\nEixiran a les 8 del matí des del Pla de la Font i tenen previst estar a l’hora de dinar a casa. Recorden que s’ha de portar esmorzar i aigua.\nSi este diumenge no tens res a fer i t’abelleix matinar i caminar, pots unir-te a la proposta del Centre Excursionista de Pego que diumenge, 22 d’abril, durà a terme la ruta circular del Carrascal de Parcent. Eixiran a les 8 del matí des del Pla de la Font i tenen previst tornar a dinar a casa. És per això que recorden que cal portar esmorzar i aigua per a la ruta.\nEsta ruta partix des de Parcent per a pujar el Carrascal pel camí del Barranquet, passant pel Barranc de les Cabres fins arribar a la Font de la Foia. Des d’allí es continua ascendint cap a la cova dels Coloms, el Pouet de la Mina de Ferro i la malla plana que duu fins a la caseta forestal situada al costat de les antenes de retransmissió que alberga el cim d’esta muntanya.\nLa ruta baixa pel Tossal d’Inés cap al Coll de Rates, el camí de les Voltes i el camí dels Pous, que durà de nou als excursionistes fins a Parcent.\n← Indústria eliminarà el bo social de la tarifa que tenen tres milions de clients\nPego es prepara per a acollir les I Jornades de l’arròs de Pego →


Excursions a una hora de Barcelona - Somrurals - Recursos turístics\nExcursions a una hora de Barcelona\nVols fer excursions mentre estiguis a Barcelona, però no vols allunyar-te massa? En Somrurals hem pensat en això i avui t’oferim un Top 8 amb les millors excursions a una hora de Barcelona.\nA més, gairebé totes elles són aptes perquè les facis tant tu sol com en família amb els més petits de la casa. T’oferirem diferents alternatives perquè puguis trobar la que millor s’adapti a les teves necessitats.\nMontjuïc és una muntanya que es troba a la ciutat de Barcelona. Hi podrem trobar infinitat d’activitats per fer. Per això, creiem que és una de les millors opcions si no vols desplaçar-te de la ciutat. Algunes de les activitats que podràs realitzar aquí són les següents:\nAquestes són algunes de les activitats més interessants, però hi ha moltes més. A més, a l’estar totes en el mateix recinte podràs fer més d’una a el dia si així ho desitja.\nTot i estar a Montjuïc hem decidit dedicar-li un punt sencer. Com sabràs les olimpíades de l’any 1992 es van celebrar a la ciutat de Barcelona i, per això, encara es conserven molts llocs on es van albergar els Jocs Olímpics. Per exemple, podràs visitar tot el següent:\nDes del nostre punt de vista, seria una gran opció dedicar un dia sencer a la visita d’aquests i altres llocs que podràs trobar a la zona i que algun dia van ser seu dels jocs de l’92.\nDelta de l’Llobregat\nMolt a prop de la capital es troba el riu Llobregat ia la desembocadura o el delta d’aquest riu podem trobar uns paisatges preciosos on habiten diferents espècies d’aus, peixos, invertebrats, etc.\nNosaltres et recomanem que vagis a l’Prat de Llobregat perquè és aquí on trobaràs la bellesa més gran d’aquest delta i, a més, trobaràs diferents rutes per fer tant a peu com en bicicleta.\nPodràs veure també les belles platges d’aquesta localitat i fer fotos als avions que passen a prop de l’aeroport. Això últim a causa de que l’aeroport es troba també en aquesta població.\nLa foto que pots veure més amunt correspon a una de les platges del Prat de Llobregat.\nSi vols saber més sobre el Delta de l’Llobregat, et recomanem que visitis l’entrada completa que li dediquem en el passat.\nUna mica més allunyat que els dos anteriors (a aproximadament 40 quilòmetres de Barcelona), tenim les meravelloses costes de Garraf. El Garraf és un tram de la costa que es troba entre Barcelona i Tarragona limitant, per això, amb la coneguda Costa Daurada.\nEn aquest tram podrem trobar diferents rutes per fer a peu o amb bicicleta. Tanmateix, si no vols fer una llarga ruta també pots anar-hi en cotxe i parar en els diferents miradors que trobaràs al llarg de la carretera.\nDes d’aquests miradors podràs veure el mar, trobaràs merenderos, zones per fer fotos, etc.\nVisita del Parc Natural de l’Foix\nA Catalunya podem trobar diferents parcs naturals i tots ells són molt bonics. No obstant això, en aquesta ocasió volem destacar el parc natural de l’Foix, ja que es troba a pocs quilòmetres de Barcelona. En concret, està a 50 quilòmetres i des del centre de Barcelona podrem arribar a aproximadament 50 minuts.\nEl parc amb 3157 hectàrees alberga el conegut pantà de Foix. Així mateix, podràs veure diferents boscos d’alzinars i pinedes i també diferents espècies animals.\nEt recomanem que vagis aquí a passar el dia i a gaudir d’aquests entorns naturals allunyats de la gran ciutat. Pots emportar el menjar i menjar allà o acudir a alguns dels restaurants que es troben propers a parc.\nJust a una hora de Barcelona, en concret a 60 quilòmetres, trobem el massís de Montserrat. Es tracta de l’massís més important de Catalunya i en ell podem fer diferents activitats.\nNosaltres recomanem la visita d’el monestir de Santa Maria de Montserrat. És una construcció de segle XI i pertany a la diòcesi de Sant Feliu de Llobregat. Podràs arribar fàcilment des de la població de Monistrol de Montserrat a causa de que es troba molt ben senyalitzat.\nAixí mateix, des del lloc podràs obtenir unes meravelloses vistes tant de la localitat de Monistrol com de localitats confrontants.\nEncara que no hagis estat a la localitat, és molt probable que hagis sentit parlar sobre ella, ja que és molt famosa entre els amants del vi i de l’cava pertanyent a la comarca de l’Alt Penedès.\nA més de poder veure-hi diferents peces del patrimoni cultural com, per exemple, l’ermita de Sant Benet d’Espiells o l’església parroquial, també podem veure les caves de Codorniú.\nAquestes últimes són uns cellers modernistes que produeixen tant vi com cava que van ser fundades l’any 1551. Des de llavors han comercialitzat els seus productes en diferents parts de món.\nSi ets amant dels bons vins i caves et recomanem que visitis el celler i el museu. On, entre altres coses, et deixaran tastar alguns dels seus productes més coneguts.\nSitges és una ciutat que també és coneguda per moltes persones per ser la seu de diferents esdeveniments com el Festival de Cinema de Sitges. A més, és una ciutat costanera que moltes persones trien per passar les seves vacances d’estiu.\nEn aquesta localitat també podrem veure les diferents platges (sent totes elles molt boniques), el museu Cau Ferrat o la parròquia de Sant Bartomeu i Santa Tecla.\nTrobaràs infinitat d’activitats per fer tant si vas sol com si vas en família.\nAquest ha estat el nostre TOP 8 amb les millors excursions a una hora de Barcelona. Esperem que t’hagi agradat. Si vols conèixer totes les notícies, fotos i actualitat de l’món rural a Catalunya pots seguir-nos a Facebook | Instagram.\n¡Troba la teva casa rural a Barcelona!


Publicat el Dimecres, 23 Octubre 2013 16:20\nComencem l'#OperacioPatge. Els Reis Mags de l’Orient et necessiten!\nPublicat el Dimecres, 23 Octubre 2013 15:14\nUn any més, des de Projecte Mexcla’t ens tornem a oferir voluntaris per a col·laborar en una de les nits més especials pels nens i nenes de la Garriga: la Nit de Reis Mags.\nDes de fa 3 anys, Ses Majestats els Reis Mags de l’Orient ens han demanat ajuda per trobar voluntaris que els vulguin ajudar a repartir regals aquella nit, i nosaltres ja ens hi hem posat!\nElisabet Delgado, medalla de bronze al Campionat d'Espanya de cub de Rubik\nPublicat el Dimarts, 15 Octubre 2013 15:43\nLa garriguenca Elisabeth Delgado ha participat aquest darrer cap de setmana en el Campionat d'Espanya de cubs de Rubik celebrat a Madrid, acabant en tercera posició repetint, així, el resultat obtingut el passat mes de març.\nDelgado, que es va iniciar en aquesta disciplina quan només tenia dotze anys, va dedicar una mitjana d'1 minut, 31 segons i 54 dècimes a resoldre les dotze cares del cub megaminx (el cub de Rubik normal té sis cares), essent una de les poques dones competidores en aquesta disciplina.\nPublicat el Dilluns, 14 Octubre 2013 09:49


Càmpings de Lleida de Fira! - horecalleida.es\nCàmpings de Lleida de Fira!\nAquests dies, l’ Associació de Càmpings de Lleida està promocionant els seus establiments a la Fira Vakantieveurs de Utech ( Holanda ). Aquesta fira que s’ ha desenvolupat entre els dies 14 i 18 de gener està dirigida a públic final que busca planificar les seves vacances. Al públic holandès sempre li ha agradat anar de càmpings a llocs de muntanya i per aquest motiu no s’ ha volgut perdre l’ oportunitat de ser-hi presents.\nEl cap de setmana del 17 de gener, comença també la fira CMT de Stuttgart ( Alemanya ), que s’ allarga fins al diumenge 25 de gener i també Càmpings de Lleida hi és present. A totes dues fires ens hem aixoplugat sota la marca Catalunya i esperem que aquestes accions ens serveixin per continuar obrint mercat estranger.\nCàmpings de Lleida treballa activament per la promoció de tots els establiments que en formen part i en aquest sentit es justifica l’ assistència a alguna de les fires mes importants d’ Europa.\nEn breu serem presents també en la segona edició del Saló de Turisme i Muntanya que es celebrarà a Fira de Lleida els dies 6 al 8 de febrer.


Manifestació "Gent sense casa, cases sense gent, no s'enten!" - La Haine\n19/10/2011 :: Països Catalans\nManifestació "Gent sense casa, cases sense gent, no s'enten!"\nDissabte 22 d'octubre 18H C/Mare de deu de la salut (cantonada c/ Escorial) Metro joanic (L4) / lesseps (L3)\nSom un grup de veïnes i veïns del Barri de Gràcia. Ocupem sis cases al carrer Mare de Déu de la Salut des de l'any 2005. En el moment en que van ser okupades estaven abandonades i expressament degradades, amb els sostres i terres parcialment destruïts, a l'espera d'un procés d'expropiació. Durant aquests sis anys les hem reconstruït convertintles en llars estimades que han acollit i segueixen acollint a molta gent.\nEl 7 d'octubre se celebrarà un judici civil en el que es demanarà el desnonament i subsegüent desallotjament de les nostres cases i la d'una veïna que porta dècades vivint allà. En principi no ens podrem presentar; se'ns demanen mil cinc cents euros de caució per a poder participar en la “justícia”. Igualment, de poc serviria la nostra assistència ja que, segons els seus termes, res dels nostres 6 anys d'energia, vida, treball i amor té valor. El seu món és un món estèril, fet de guanys i transaccions, amb el que no podem, ni volem, dialogar.\nL'actual propietari de les nostres cases, com de tantes altres a Barcelona, és Nuñez y Navarro. S'amaguen darrera d'una multitud de filials, una eina més en la seva estratègia d'acumulació de guanys. Josep Lluís Nuñez i el seu fill Josep Lluis Nuñez i Navarro, porten dècades estafant, i rebent favors a canvi del pagament de suborns a funcionaris públics i polítics de torn. També porten dècades especulant amb el sòl i onvertint aquesta ciutat en un lloc cada vegada més inhabitable.\nCada dia a l'estat espanyol hi ha 300 desnonaments. A Barcelona hi ha milers de persones sense casa o vivint en extrema precarietat. I com a contrapartida, només en el nostre barri hi ha uns 8000 pisos buits. I com a tants altres llocs, se segueix fent fora als veïns del barri.\nÉs hora de fer front a l'especulació i a les màfies immobiliàries i financeres. Lluitem per les nostres cases, i pel nostre futur immediat i vital, però també pel món en el que volem viure. En solidaritat amb les i els veïns, veïnes i cases sota amenaça de desallotjament, i pel suport mutu, resistirem. I resoldrem de forma directa i col∙lectiva les nostres necessitats bàsiques.


Vint denúncies de persones víctimes de coaccions amb gravacions de contingut sexual - Altaveu el diari digital d'Andorra\nVint denúncies de persones víctimes de coaccions amb gravacions de contingut sexual\n14/09/2016 (15:34 CET)\nLa policia ha registrat més de vint denúncies els darrers mesos de persones que han estat coaccionades a partir de la gravació de vídeos de contingut eròtic o sexual. Fa una setmana, amb poques hores de diferència, es van detenir dues persones relacionades amb pràctiques de l’esmentada naturalesa. Fonts coneixedores dels casos han mostrat la seva preocupació per la inconsciència dels ciutadans. En la immensa majoria de les ocasions les gravacions han estat consentides. Una altra cosa és l’ús posterior que se’n fa. La difusió sense el consentiment de les parts és el que està perseguit.\nBona part de les denúncies serien, segons les fonts, de persones que en el format que sigui -amb persones del seu entorn o totalment desconegudes i a través de les noves tecnologies de la comunicació- permeten ser enregistrats amb actituds clarament eròtiques o activitat explícita sexual. Amb posterioritat, i pel motiu que sigui, la persona que disposa de la gravació difon les imatges o, en molts casos, s’entra en un xantatge.\nUn nombre notable dels denunciants s’haurien trobat que la persona que es trobava a l’altra banda de la càmera en un joc ‘cibersexual’ amenaça de fer públiques les imatges a través de les xarxes socials i, per evitar-ho, l’extorquit ha de satisfer una quantitat de diners. Les fonts consultades no han descartat que en alguns casos, fins i tot en casos no denunciats, s’hagi accedit al pagament i s’hagi tancat la qüestió. En qualsevol cas, però, aquesta és la pràctica més habitual: coaccionar algú en fer públiques les imatges si no s’abona una quantia de diners.\nLa policia del Principat no és la primera vegada que adverteix del perill que comporten aquestes situacions. És clar, també, que la majoria de denúncies no acaben anant enlloc perquè els extorsionadors o extorsionadores -en el cas de les pràctiques ‘cibersexuals’ en moltes ocasions les que coaccionen són dones- són, si no d’impossible, si de molt complicada localització. De forma pràcticament unànime, en aquests casos es tracta de persones estrangeres. Sovint ubicades molt lluny dels Pirineus.\nEmpresonada una resident\nAixò no treu, però, que hi hagi situacions similars i que també tenen com a base gravacions de connotació sexual -fetes o via ordinador o a través de les càmeres de força bona qualitat que incorporen actualment la majoria de dispositius de telefonia mòbil- que s’acaben resolent perquè tenen un component més casolà, més local. Prova d’això són les dues detencions que es van produir dimecres de la setmana passada i que el cos de policia ha assegurat que no tenen cap relació entre elles. El que és clar, però, que una de les persones arrestades està hores d’ara empresonada.\nLa primera detenció es va dur a terme dimecres passat a les 13.12 hores. La policia va arrestar una dona de nacionalitat portuguesa de 48 anys, els onze darrers dels quals els ha passat residint al Principat, acusada d’un delicte contra la llibertat sexual i contra la intimitat. La dona hauria fet gravacions de contingut sexual amb el mòbil i les hauria difós, en principi, entre un grup reduït de persones. No obstant això, i després de passar a disposició del batlle de guàrdia divendres passat, el responsable judicial va decretar l’empresonament provisional d’aquesta dona.\nL’altra detenció de la mateixa naturalesa es va produir set hores després, la vigília de Meritxell, i l’arrestat també hauria gravat imatges de caràcter eròticosexual. En aquest cas, al detingut, un home de nacionalitat andorrana i de 57 anys se li va atribuir ‘tan sols’ un delicte contra la intimitat. Després de passar a disposició judicial va ser alliberat amb càrrecs.


Informació de la Ribera: I JORNADA PER LA DISCAPACITAT I LA INTEGRACIÓ SOCIAL CIAJ 2012\nI JORNADA PER LA DISCAPACITAT I LA INTEGRACIÓ SOCIAL CIAJ 2012\nEl dissabte passat, 1 de desembre, va tindre lloc al Ciaj –Centre d’Informació i Acció Juvenil d’Algemesí– la I Jornada per la discapacitat i la integració social del centre, amb motiu del Dia mundial contra la sida (1 de desembre) i del Dia internacional de les persones amb discapacitat (3 de desembre).\nLa jornada va estar organitzada per la Regidoria de Joventut amb la col·laboració de la Regidoria de Benestar Social a través del Centre d’Informació i Acció Juvenil, i les associacions i organismes següents: Algemesí Solidari, Tenda Solidària La Troballa, Adisalge, Centre ocupacional La Salut, Residència La Salut, Creu Roja Algemesí, PQPI Ajuntament, Club de Tenis Taula d’Algemesí i el grup de batucada TraBuKatu. La jornada va aconseguir un gran èxit amb una afluència de més de 200 persones i una nombrosa participació dels jóvens que són usuaris habituals del Ciaj.\nAl llarg de la jornada s’hi van dur a terme diverses activitats. Entre elles, un taller de batucada i percussió en general, tallers de manualitats i un taller d’expressió. Per acabar, s’hi organitzaren jocs diferents i jocs al voltant del tenis taula.\nDe cara l’any que ve, es vol continuar la iniciativa amb la 2a edició de la jornada, ja que suposa un important punt de trobada d’associacions i col·lectius de persones amb discapacitat de la ciutat.


L'Avinguda de la Llum, galeria subterrània de Barcelona | betevé\nFormava part d'un ambiciós projecte que preveia connectar pel subsol les places d'Urquinaona, Catalunya i Universitat que no es va acabar realitzant\nMarta Ballesta | dilluns, 19 de juliol del 2021, a les 07.47\n“El desierto empieza aquí / Es un buen lugar para acabar borracheras”. Així descriu l’Avinguda de la Llum la cançó del mateix nom que Loquillo y los Trogloditas van enregistrar als anys 80. En aquells moments, aquest espai que s’estenia per part del subsol del carrer de Pelai i la plaça de Catalunya i que anys enrere havia estat un símbol de glamur i modernitat, havia entrat ja en plena decadència.\nLa primera galeria comercial subterrània\nL’avinguda de la Llum va ser la primera galeria comercial subterrània de la ciutat i una iniciativa pionera a Europa. Impulsada per l’empresari Jaume Sabaté Quixal, es va inaugurar el 1940 amb més d’una seixantena de comerços: botigues de roba, de menjar, joieries, perruqueries i, fins i tot, un cinema. Era un lloc luxós, que contrastava molt amb la superfície i amb la vida de la Barcelona de postguerra.\nPart d’un projecte faraònic mai realitzat\nAquest corredor subterrani de 175 metres de llarg i 10 d’ample estava concebut com a part d’un projecte molt més gran: l’anomenada Ciutat de la Llum. Aquesta ambiciosa iniciativa, que no es va arribar a realitzar, aspirava a connectar per sota terra la plaça d’Urquinaona i de la Universitat passant per la plaça de Catalunya. En aquesta ciutat imaginada no només hi havia d’haver comerços, sinó que també s’hi havia projectat un palau de congressos i una piscina olímpica, entre d’altres.\nDurant més de dues dècades, l’Avinguda de la Llum va ser un espai molt popular, però a partir dels anys 70 va entrar en un progressiu declivi. El major pes de locals d’oci que va desplaçar el públic familiar i l’aparició d’altres galeries comercials a la ciutat, van contribuir a la seva pèrdua d’atractiu.\nL’antic cinema de l’Avinguda de la Llum\nL’Avinguda de la Llum va tancar definitivament el 1990 i actualment en queden pocs rastres visibles. Els elements més destacats que encara es poden observar són algunes de les seves columnes: d’una banda, el conjunt pintat de groc al vestíbul de l’estació de plaça de Catalunya dels Ferrocarrils de la Generalitat i, de l’altre, les que han quedat integrades, pintades de blanc i negre, a la perfumeria Sephora del centre comercial El Triangle.\nHo va explicar la geògrafa Maria Xalabert en aquest capítol de ‘Va passar aquí’.


ÉS OBLIGATORI •\tUtilitzar les pistes de pàdel sota fent prèviament la reserva i posteriorment el pagament d’aquesta •\tUtilitzar roba esportiva i el calçat adequat: no està permès el calçat amb tacs o multi tacs, la sola ha ser especifica per aquesta pràctica esportiva. •\tSeguir les indicacions de qualsevol persona responsable de la instal•lació. •\tDeixar la pista en bones condicions d’ús. Respectar al màxim el material de lloguer subministrat pel club. •\tUn ús indegut serà penalitzat econòmicament •\tEls usuaris hauran d’utilitzar les pistes dins de l’horari reservat o assignat, havent-lo de respectar amb la màxima puntualitat. + NO ES PERMET •\tAccedir més de 4 persones a les pistes pel desenvolupament d’una partida. •\tSi hi ha més de 4 persones la resta de persones hauran d’esperar fora de la pista. Menjar a les pistes i en el seu passadís d’accés. •\tJugar a cap altre esport ni entrar material esportiu que no sigui el de pàdel, a no ser que aquesta activitat estigui dirigida per personal tècnic autoritzat. •\tEntrar amb xancletes o amb roba i calçat de carrer. L'usuari accepta que el seu nom, cognoms i foto aparaixerà al sistema\nv4.47.5 - l'última actualització va ser el 24/01/2022


Comunicat de suport als consellers Santi Vila i Lluís Puig davant del procés judicial de les obres de Sixena. Consell Nacional de la Cultura i de les Arts - CoNCA\nComunicat de suport als ...\nComunicat de suport als consellers Santi Vila i Lluís Puig davant del procés judicial de les obres de Sixena\nEl Plenari del CoNCA dóna suport als consellers Santi Vila i Lluís Puig davant dels procés judicial plantejat contra ells amb relació a les peces d'art procedent del Monestir de Santa Maria de Sixena conservades al Museu Nacional d'Art de Catalunya i al Museu de LLeida. Les obres d'art van ser adquirides legalment a la comunitat religiosa propietària de les obres, segons el preu establert en el seu moment.\nAmb la seva actuació, des del CoNCA entenem que els consellers de cultura han complert escrupolosament amb la legislació catalana de patrimoni i de museus, i que les seves decisions han estat sempre fonamentades en els informes tècnics emesos pels òrgans competents: Institut d’Estudis Catalans, Junta de Museus, Associació de Museòlegs, Junta de Qualificació.\nL’objectiu primordial ha estat protegir les obres d’aquest patrimoni, assegurant-ne la restauració, la conservació i el manteniment en les condicions adequades, per tal d’assegurar que en pugui gaudir tota la ciutadania.